钦定古今图书集成/明伦汇编/氏族典/第448卷 > 《廖用贤尚友录》 > 沈文阿
## 钦定古今图书集成/明伦汇编/氏族典/第448卷 > 《廖用贤尚友录》 > 沈文阿

按《陈书沈文阿传》，“文阿字国卫，吴兴武康人。父峻，以
儒学闻于梁世。文阿性刚彊，有膂力。少习父业，察孝
廉，为梁临川王侍郎，累迁国子助教，五经博士。梁简
文在东宫，引为学士。侯景寇逆，简文遣文阿募士卒
入援。京师，城陷，与张嵊共保五兴。嵊败，文阿窜于山
野，登树自缢，遇所亲救之，便自投而下，折其左臂。及”
景平，高祖表为原乡令，监江阴郡。绍泰元年，入为国
子博士。及高祖受禅，文阿辄弃官还武康，高祖大怒，
发使往诛之。文阿宗人沈恪请使者宽其死，面缚锁
颈，致于高祖，高祖赦之。世祖即位，迁通直散骑常侍。
天嘉四年卒。